Vorotan

Vorotan (Bargusjat) er en elv i Armenia og Aserbajdsjan som drenerer den sørøstre delen av Armenia.

Kilden til Vorotan ligger på Artsakh-platået ovenfor den lille fjellsjøen Khalka i Aserbajdsjan, nær den armenske grensen. Elva strømmer om lag 119 kilometer sørøstover gjennom Armenia, og så 59 kilometer gjennom Nagorno-Karabakh, et område som både og Armenia og Aserbajdsjan gjør krav på, før den renner ut i Araks ved grensa til Iran.

Elva renner stort sett gjennom et fjellandskap, og flere steder gjennom dype gjel. Et stykke oppstrøms fra byen Sisian finnes den kjente 18 meter høye Shakifossen. Øst for Sisian har elva skåret seg dypt ned i grunnen flere steder og skapt Armenias dypeste og mest dramatiske canyoner. Ved småbyen Tatev er det bygd en taubane (Wings of Tatev Aerial Tramway) som krysser canyonen. Her ligger også klosteret Tatev og den naturlige steinbroen Satani Kamurdj («djevelbroen») som krysser elva.

Elvas vannføring er høyst variabel. På våren og i begynnelsen av sommeren er det vanligvis mest vann. Elva er bebygd med flere vannkraftverk, blant annet Shaki, Tatev, Sjamb og Spandarjan.

Referanser

Eksterne lenker 
 
  Armenia Travel Bureau: Vorotan Canyon
  TaTever – Wings of Tatev: Devil’s Bridge (Satani Kamurdj)

Elver i Armenia
Elver i Aserbajdsjan
Nedbørfelt til Det kaspiske hav